
Ushbu o’quv majmuada loyihalarning mohiyati va ularni tayyorlash, loyiha tahlili kontseptsiyasi, loyihalarini moliyaviy-iqtisodiy baholashning uslubiy asoslari va usullari, loyihalarni tahlil qilishning turli jihatlari yoritilgan. Loyihalarni texnik, institutsional, ijtimoiy, ekologik, moliyaviy va iqtisodiy tahlil qilish masalalari alohida-alohida mavzularda berilgan; shuningdek loyihalarning tavakkal xavfini baholash mavzusi o’rin olgan. Iqtisodiy tahlilning uslubi investitsiya loyihalarining tahlili uslubidan va yondashuvidan tubdan farq qiladi. Iqtisodiy tahlil jarayonida loyiha mamlakat iqtisodiyoti uchun qanday naf berishi, mamlakat makroiqtisodiyotiga, uning monitar va fiskal siyosatiga aloqadorligi keng va chuqur tahlil qilinadi. Loyiha tahlilida asosiy e’tibor investitsiyalarni samaradorligiga qaratiladi va bu ko’proq investorlarni qarashini hamda davlat manfatlarini muvozanatini ifoda etadi. Shu bilan birga ushbu qo’llanmada ekologik, institutsional, ijtimoiy, makroiqtisodiy va moliyaviy iqtisodiy yondashuvlarga alohida e’tibor qaratilgan. Investitsiya loyihalarini tahlilida esa bunday ko’p qirrali yondashuv cheklangan va asosiy e’tibor investor va tijorat nuqtai nazaridan qaraladi. Shu sababli ushbu qo’llanma iqtisodiy - analitik xususiyatga ega.
Qo’llanma iqtisodiyot yo’nalishida ta’lim olinayotgan talabalarga mo’ljallangan. Undan loyihalarni tuzish va tahlil qilish bilan shug’ullanuvchilar ham foydalanishlari mumkin.














5 mavzu. INVESTITsIYa LOYIHALARINI MOLIYAVIY–IQTISODIY BAHOLAShNING ASOSIY USULLARI
[bookmark: _GoBack]
5.1. Investitsiya loyihalarini moliyaviy-iqtisodiy
baholashning mohiyati va usullari

Har qanday investitsiya loyihasini moliyaviy-iqtisodiy baholash mazmunini juda sodda savolga, ya’ni kelgusidagi pul tushumlari hozirgi qilingan xarajatlarni qoplaydimi yoki yo’qmi, degan savolga javob topish tashkil etadi.
Rivojlangan bozor iqtisodiyotiga ega mamlakatlarda investitsiyalarni baholashning turli loyihalarga qo’yilgan mablag’larning foydaliligini taqqoslashga asoslangan usullari ko’p qo’llaniladi. Bunda u yoki bu loyihaga investitsiya qilishning muqobil varianti bo’lib boshqa ob’ektlarga mablag’ sarflash, shuningdek mablag’larni ma’lum foiz bilan bankka qo’yish yoki ularni qimmatli qog’ozlarga aylantirish imkoniyatlari hisoblanadi.
Shu nuqtai nazardan qaraganda, investitsiya loyihalari samaradorligini baholash uslublari deganda xarajatlarning foydaliligi va qoplanishi nuqtai nazaridan turli ob’ektlarga (loyihalarga, tadbirlarga) investitsiya qilishning maqsadga muvofiqligini aniqlash usullari tushuniladi. Investitsiyalar samaradorligini aniqlashda, ularning ayrim jihatlarinigina xarakterlaydigan alohida ko’rsatkichlardan foydalanish etarli bo’lmaydi. Shu sababli investitsiya loyihalari samaradorligini baholash uchun bir necha uslublar va ko’rsatkichlar tizimidan foydalaniladi.
Investitsiya loyihalarini baholashda besh asosiy uslubdan keng foydalaniladi. O’z navbatida bu uslublarni ikki guruhga aratish mumkin:
1. Diskontlash kontseptsiyasini qo’llashga asoslangan uslublar:
- sof joriy qiymatni aniqlash uslubi;
- investitsiyalarning rentabellik darajasini aniqlash uslubi;
- ichki foyda me’yorini aniqlash uslubi.
2. Diskontlash kontseptsiyasini qo’llashni ko’zda tutmagan uslublar:
- investitsiya loyihalariga sarflangan mablag’larni qoplash davrini aniqlash uslubi;
- investitsiyalarning buxgalteriya rentabelliligini aniqlash uslubi.
Ushbu uslublarni ko’rib chiqishdan oldin shuni ta’kidlash zarurki, har beshala uslub investitsiyalarning mutlaq samaradorligini aniqlash usuli sifatida ko’rib chiqiladi. Ya’ni har bir investitsiya loyihasini amalga oshirish firmaning boshqa loyihalarga investitsiya sarflash imkoniyatlariga ta’sir etmaydi, degan shartga amal qilinadi.
Bunday shartning kiritilishiga sabab shuki, amalda ko’pchilik investiya loyihalarining amalga oshirilishi boshqa loyihalarni amalga oshirish imkoniyatlarini pasaytiradi yoki mutlaqo yo’qqa chiqaradi. Bunday investitsiya loyihalari o’zaro konfliktli loyihalar deyiladi. O’zaro konfliktli loyihalar jumlasiga shuningdek, firmaning ma’lum bir pirovard maqsadiga erishishning turli yo’llarini ko’zda tutuvchi loyihalar kiradi. Turli loyihalarning konfliktli bo’lishiga sabab korxona mablag’larining cheklanganligidir. Firmalalar loyihalarni nafaqat mutlaq samaradorligi mezoniga ko’ra, balki mablag’ etmay qolganligi sabab boshqa loyihalarni amalga oshira olmasligi tufayli o’zi ko’rishi mumkin bo’lgan yo’qotishlar nuqtai nazaridan kelib chiqib ham tanlaydi. Boshqacha aytganda, firma investitsiya loyihalarini nisbiy samaradorlik mezoniga ko’ra tanlaydi.
Investitsiyalar samaradorligini aniqlash usullarini o’rganishga kirishishdan oldin biz e’tiborga olishimiz zarur bo’lgan yana bir shart shundan iboratki, bu jarayonda loyiha bilan bog’liq bo’lgan barcha xarajatlar va tushumlar pul ko’rinishiga ega deb qaraladi.

5.2. Investitsiya loyihalarini moliyaviy–iqtisodiy baholashda
pul oqimlarini diskontlashga asoslangan uslublari

Sof joriy qiymat – NPV (ingl. net present value). Sof joriy qiymat ko’rsatkichi loyiha amalga oshirilishi natijasida firma boyligi qanchaga ko’payganini xarakterlaydi. Sof joriy qiymatga asoslangan holda nvestitsiyalarni tahlil qilish usuli quyidagi ikkita shartdan kelib chiqadi:
- har qanday korxona yoki firma o’z boyliklarini oshirishga harakat qiladi;
- har xil vaqtda sarflangan mablag’lar bir xil qiymatga ega bo’lmaydi.
Sof joriy qiymat bu diskontlangan pul tushumlari bilan (albatta investitsiya natijalarida vujudga kelgan) diskontlangan xarajatlarining farqidir.
Agar boshlang’ich investitsiya mablag’larini I0 , t-davr oxiridagi pul tushumlarini SFt deb belgilasak, u holda sof joriy qiymatni aniqlashni ko’rib chiqamiz .
Agar sof joriy qiymat (NPV) musbat miqdorga ega bo’lsa bu loyiha uchun qilinadigan investitsiya samaralidir.
Misol: Firma 500 mln so’mga universal do’kon uchun joy, bino sotib oldi. Bu do’kondan 10 yil davomida har yili 100 mln. so’mdan pul tushumlari bo’ladi. O’sha davrda muqobil foyda me’yori 10% bo’lsa shu do’konni sotib olish kerakmi degan savol tug’iladi. Hisob-kitoblar shuni ko’rsatdiki, firma 10 yil ichida o’z kapitalini 114,6 mln. so’mga ko’paytiradi. Loyiha samaralidir.
Ayrim hollarda «uzoq» muddatli investitsiya sarf qilib uzoq muddat ichida pul tushumlari vujudga keladi. Ya’ni pul oqimi birdaniga emas bir necha yilga cho’ziladi. Bunda quyidagi formuladan foydalanish mumkin (13-formula):
                                                 n          CFt               n         It
NPV q ∑ ----------------  -  ∑ -------------
                                                tq1        (1 Q k)t         tq1    (1 Q k)t

Loyihalarning hayot davri cheklanmagan holatlarda NPVni hisoblashda Gorden formulasidan foydalaniladi (14-formula).
NPV q SF1 G’ (k Q - q) – I0
Bu erda: CF1-pul tushumlari;
q-pul tushumlarining doimiy o’sish sur’atlari.
Misol: Firma yangi «Modellar uyi»ni 510 mln. so’mga sotib olmoqchi Shu davrda muqobil foyda me’yori 15%. Har yili bu korxona 70 mln.so’m pul tushumlari vujudga keltiradi. Korxonani sotib olish to’g’ri bo’ladimi?
NPV q 70 G’ (0,15 - 0) – 510 q 466,7 - 510 q - 43,3
Bundan ko’rib turibmizki, korxonani sotib olish firma uchun ziyon keltiradi.
Faraz qilaylik, pul tushumlari yiliga 4% ga oshsin va yil oxirida 70 mln. so’m pul tushumiga ega bo’linsin, bunday holatda korxonani sotib olish foydali bo’ladi.
NPV q 70 G’ (0,15 - 0,04) – 510 q 70 G’ 0,11 – 510 q 636,4 – 510 q 126,4 mln.so’m.
Investitsiyalar samaradorligini NPV asosida aniqlash usuli keng tarqalganiga sabab bu ko’rsatkichning dastlabki shart-sharoitlar turli kombinatsiyalarida barqaror, o’zgarmay turishidir. NPV investitsiyalashning ushbu varianti firma boyligi o’sishiga olib keladimi, degan savolga javob bersa-da, bunday o’sishning nisbiy o’lchamlari haqida hech qanday ma’lumot bermaydi. Bunday ma’lumot esa investor uchun juda zarur. Bu kamchilikni to’ldirish uchun boshqa bir ko’rsatkich investitsiyalar rentabelligini hisoblash usulidan foydalaniladi.
Investitsiya rentabelligi PI (ingl. profitability index) qilingan har bir so’m investitsiyaga qanday darajada foyda olinganligini, yoki investor boyligi qanchaga ko’payganini ifodalaydigan ko’rsatkichdir. Ko’pincha, foyda me’yori, deyiladigan bu ko’rsatkichni quyidagi formula bilan aniqlash mumkin (15-formula):
                                                                    n       CFt
PI q   ∑ -------------  G’ I0
                                                                    tq1   (1 Q k)t

Bunda: I0 - dastlabki investitsiya summasi;
CF - pul tushumlari;
t – davr.
Agar «uzoq muddatli xarajatlar - uzoq muddatli tushumlar» holati bo’lsa bunda formula quyidagi shaklga ‘ga bo’ladi(16-formula):
                                                    n       CFt             n         It
PI q ∑ -------------  G’  ∑ -------------
                                                  tq1    (1 Q k)t        tq1    (1Qk)t
Oldingi misolga (modalar uyi) qaytib loyihaning rentabellik darajasini aniqlaymiz:
PI q 100 * 6.1446 G’ 500 q 1,23 q 123%
ya’ni loyiha uchun sarf etilgan har bir so’m 0,23 so’m sof joriy daromad olib kelmoqda.
16-formuladan ko’rinib turibdiki, unda sof joriy qiymatning ikki tomoni – daromad va investitsiya tomoni o’zaro taqqoslanadi. Agar diskontning qandaydir darajasida loyihaning rentabelligi birga teng bo’lsa, u holda keltirilgan investitsiya xarajatlari keltirilgan daromadlarga teng bo’ladi va loyihaning sof keltirilgan diskontlangan daromadi nolga teng bo’ladi.
Agar NPV musbat bo’lsa, PI albatta 1 dan katta bo’ladi. Demak, PI  1 dan kata bo’lsa, investitsiyalar samarali hisoblanadi. Shuni ta’kidlash joizki, PI investitsiyalarning mutlaq samaradorligi ko’rsatkichi bo’lishi bilan birga investitsiya loyihalarini yana ikki jihatdan turib baholash imkonini beradi.
Birinchidan, bu ko’rsatkich yordamida loyihaning barqarorligi darajasini tekshirib ko’rish mumkin. Ya’ni PI qancha katta bo’lsa, loyihaning mustahkamligi (barqarorligi darajasi) shuncha katta bo’ladi. Bunday loyiha sharoitlar o’zgarishi ta’sirida darhol foyda keltirmaydigan loyihaga aylanib qolmaydi.
Ikkinchidan, PI mutaxassislarga turli investitsiyalarni ularning samaraliligi nuqtai nazaridan taqqoslash imkonini beradi.
Ichki foyda me’yori (ingl. Internal rate of return - IRR) – daromadlilikning shunday me’yoriki, unda pul tushumlarining diskontlangan qiymati pul chiqimlarining diskontlangan qiymatiga teng bo’ladi. Boshqacha qilib aytganda, IRR loyiha bo’yicha investitsiyalashdan olingan sof tushumlarning diskontlangan qiymati investitsiyalarning diskontlangan qiymatiga teng bo’lishini ta’minlovchi koeffitsientdir.
Uni hisoblash uchun sof joriy qiymatni hisoblashda qo’llaniladigan formulalar qo’llaniladi. Ammo bunda berilgan minimal foiz me’yorida (diskont stavkasida) pul oqimlarini diskontlash o’rniga foiz me’yori (diskont)ning NPV ni nolga teng bo’lishini ta’minlovchi miqdori topiladi. Shunday qilib, IRR – diskont koeffitsientining shunday miqdoriki, bunda NPV 0 ga teng bo’ladi. Buni grafikda quyidagicha tasvirlash mumkin:
NPV ning diskontlash koeffitsientiga bog’liqligi grafigi.
    NPV

Yuqoridagi grafikdan kurinib turibdiki, IRR diskontlash koeffitsientining shunday miqdoriki, unda NPV gorizontal o’qni kesib o’tadi, ya’ni nolga teng bo’ladi.
Iqtisodiy adabiyotda ichki foyda me’yorini ichki daromad me’yori, qoplash koeffitsienti yoki samarasi, ba’zida esa kapital qo’yilmalar samarasi, deb ham ataladi.
IRR ni hisoblash usuli NPV ni hisoblash usuli singari diskontlash konseptsiyasiga asoslanadi. IRR miqdorini ikki usulda topish mumkin:
Birinchi usulda sof joriy qiymatni hisoblash formulasida NPV miqdori nolga tenglashtirib olinib, diskonlash koeffitsienti hisoblab topiladi. Ya’ni quyidagi formulalardagi k miqdori topiladi (17, 18 -formulalar).
                                                                 n       CFt
0 q ∑ ------------- - I0
                                                                tq1    (1 Q k)t

                                                   n       CFt             n         It
0 q ∑ -------------  -  ∑ -------------
                                                 tq1    (1 Q k)t        tq1    (1Qk)t
Bu formulalar yordamida aniq javob olish qiyin. Olingan natijalar ma’lum darajada taqribiy bo’ladi. Ichki foyda me’yorini topish uchun «sinov va xato» usulidan foydalaniladi, ya’ni formulaga diskontning ancha katta va kichik miqdorlari berilib olingan natija solishtiriladi. Agar olingan natijalardan biri nolga yaqinroq bo’lsa, bunga sabab bo’lgan diskont stavkasiga yaqin miqdorlar berilib, formula, natija toki nolga maksimal darajada yaqinlashmaguncha echiladi.
Ikkinchi usulda IRR miqdorini topish uchun keltirish koeffitsientlari jadvallaridan foydalaniladi.
Misol: Aytaylik, transport firmasi 40 mln. so’mga yuk tashish mashinasini sotib olmoqchi. Uni ekspluatatsiya qilish 20 yil davomida yiliga 3,2 mln. sum pul tushumlarini keltirishi kutilmoqda. Pul tushumlari yil oxirida bo’ladi deb hisoblasak, annuitet holatiga duch kelamiz.
RVAn q RMTt * PVA1n, k
40 q 3,2 * PVA1n, k
PVA1n, k q 40 : 3,2 q 12,5
Annuitetning joriy qiymatini hisoblash koeffitsientlari jadvalidan 20-qatorda (20 yillik muddat) olingan natijaga eng yaqin miqdor 12,462 bo’ladi. Bu miqdor 5% lik diskont stavkasiga mos keladi. Ayni shu diskont stavkasida kelgusida mashinani ekspluatatsiya qilishdan olingan pul tushumlarining diskontlangan joriy qiymati uni sotib olish uchun qilingan hozirgi investitsiyalarga teng bo’ladi, ya’ni NPV 0 ga teng bo’ladi. Demak, mazkur loyihada IRR 0,05 ga teng.
IRR ba’zida tekshiruv diskonti deb ham ataladi, chunki u diskontlash koeffitsientining loyihalarini samarali va samarasiz turlarga ajratish imkonini beruvchi darajasidir. Buning uchun IRR firmaga standart sifatida qabul qilingan mablag’larning qoplanish darajasi bilan solishtiriladi. Bunday qo’yilmalar rentabelligining standart darajasi barer koeffitsienti HR (ingl. hardle rate) deb ham ataladi.
· agar IRR › HR - bo’lsa loyiha ma’qul;
· agar IRR ‹ HR - bo’lsa loyiha ma’qul emas;
· agar IRR q HR – bo’lsa loyiha har qanday qaror qabul qilish mumkin.
IRR › HR bo’lgan holatda NPV musbat, investitsiyalar rentabelligi esa birdan yuqori. IRR ‹ HR bo’lsa, NPV manfiy, PI esa birdan kichik bo’ladi.
Shunday qilib, IRR ma’qul bo’lmagan loyihalarni ajratib oluvchi tur vazifasini o’taydi.
Bundan tashqari bu ko’rsatkich loyiha bo’yicha tavakkal xavfi darajasi indikatori hisoblanadi. IRR barer koeffitsientidan qanchalik katta bo’lsa, loyihaning mustahkamligi zahirasi shuncha katta bo’ladi. Bu esa kelgusidagi pul tushumlarini baholashda yo’l qo’yiladigan xatolar natijasida ko’riladigan zarar xavfi kam bo’lishini ta’minlaydi.

5.3.Investitsiya loyihalarini baholashning sodda uslublari

Endi investitsiya loyihalarini baholashning soda (statik) usullarini ko’rib chiqamiz. Bu uslublar diskontlash kontseptsiyasi paydo bo’lmasdan oldin ham keng qo’llanilgan bo’lib, ular yordamida, asosan pul kirimlari va chiqimlarini taqqoslash orqali loyihalarning maqsadga muvofiqligi aniqlanadi.
Investitsiyalarning qoplanish davri - RR (ingl. Paybak period), bu shunday davrki, bunda dastlabki qilingan investitsiyalar miqdori tiklanadi (19-formula).
PP q I0 G’ CF*t
Bunda: I0-dastlabki investitsiya miqdori;
CF*t - loyihani amalga oshirish natijasida bir yilda tushadigan mablag’. Bunda CF*t darajasidagi summa belgisiga e’tibor berish kerak. Bu belgi CF*t summasini ikki usulda (tomonlama) aniqlash mumkinligini ko’rsatadi. Birinchi usul qachonki, pul tushumlari yil davomida bir xil bo’lsa qo’llaniladi. Aytaylik, biz 600 mln. so’m investitsiya sarf qildik va 8 yil ichida har yili 150 mln.so’mdan daromad olishni kutayapmiz. Unda 600G’150 q 4 yil ichida sarflangan investitsiya qoplanadi va qolgan 4 yil davomida investor sof foyda oladi.
Ikkinchi usul investitsiya qilingandan keyin, pul tushumlari bir xil bo’lmasa yoki o’sib boruvchi miqdorni tashkil etsa qo’llaniladi. Masalan, yuqorida keltirilgan misolimizda pul tushumlari yillar bo’yicha bir xil bo’lmasdan ortib borsin:
1-yil               100 mln. so’m,
2-yil               150 mln. so’m,
3-yil               200 mln. so’m,
4-yil               300 mln. so’m,
5-yil               350 mln. so’m.
Bunda 3 yil ichidagi pul tushumlari investitsiya summasidan kam, 4 yil ichidagisi esa ko’p. Bunday holatlarda investitsiyalarni qoplash davrini aniq belgilab olish uchun quyidagi ishlarni bajarish lozim:
- qaysi yillar orasida investitsiya summasi qoplanishini topish zarur. Bizning misolda 3-4 yillar orasida;
- qoplanmagan summa miqdorini aniqlash kerak, bizning misolda bu 150 mln.so’mni (600 - (100 Q 150 Q 200));
- aniqlangan qoplanmagan summani 4-yilgi pul tushumlari miqdoriga bo’lish kerak, ya’ni 150 G’ 300 q 0,5. Ko’rinib turibdiki qoplanmagan summa 4-yilning yarmida qoplanadi. Demak, bunda investitsiyalarni qoplash davri 3,5 yilni tashkil qiladi.
Investitsiyalarning qoplanish muddati ko’rsatkichidan quyidagi shartlar bajarilgandagina foydalanish yaxshi natija berishini e’tiborda tutish kerak:
1) bu ko’rsatkich yordamida taqqoslanayotgan barcha loyihalar bir xil hayot davriga ega bo’lishi kerak;
2) barcha loyihalar boshlang’ich investitsiyalarning bir martalik sarflanishini ko’zda tutadi;
3) mablag’ sarflanib bo’lingandan so’ng barcha investorlar loyiha hayot davrining oxirigacha bir xil pul tushumlariga ega bo’ladilar.
Bu ko’rsatkich hisoblab topish osonligi, tushunish uchun soddaligi bilan birga loyihaning tavakkal xavfi darajasi haqida ma’lumot berishi tufayli ham qadrlidir.
Investitsiyalarning qoplanish muddati qanchalik katta bo’lsa, dastlabki hisoblangan natijalarga salbiy ta’sir ko’rsatuvchi shart-sharoitlarning yuzaga kelishi xavfi shuncha yuqori bo’ladi.
Shu bilan birga bu ko’rsatkich jiddiy kamchiliklarga ham ega. Ya’ni u ikki muhim holatni inkor qiladi:
1) turli muddatlarda pulning qiymati turlicha bo’lishini;
2) qoplanish muddati tugagandan so’ng ham pul tushumlarining davom etishini.
Shu sababli ham RR ko’rsatkichini investitsiyalar samaradorligini baholashda asosiy usul sifatida qo’llab bo’lmaydi. Shuni ta’kidlash joizki investitsiyalarning qoplanish muddatini hisoblashdagi ko’rsatilgan birinchi kamchilikni tuzatish mumkin. Bu uchun pul oqimlari diskontlab olinadi, xolos.
Investitsiyalarning buxgalteriya rentabelligi ROI (ingl. return on investment) ko’rsatkichi loyihalarini baholashning ikkinchi sodda (statik) ko’rsatkichi bo’lib, adabiyotlarda investitsiyaga o’rtacha foyda me’yori (IRR – ingl. average rate of return), hisoblangan foyda me’yori (IRR – ingl. accounting rate of return), deb ham yuritiladi. Bu ko’rsatkich vositasida investitsiyalarga pul tushumlari asosida emas, balki buxgalteriya ko’rsatkichi bo’lgan firma daromadi miqdoriga asoslanib, baho beriladi.
Ko’rsatkichning nomidan xulosa qilish mumkinki, u buxgalteriya hisoboti bo’yicha firma daromadi o’rtacha miqdorini investitsiyalarning o’rtacha miqdoriga nisbatini ifodalaydi.
Bu ko’rsatkich quyidagi formula yordamida aniqlanadi (20-formula):
ROI q EBIT (1- T) G’ [ (C.y.b. - C.y.o):2]
Bu erda: EBIT (ingl. earnings before interest and tax) - firmaning foiz va soliqlar to’lovlarini amalga oshirgunga qadar (yoki soliq to’lovlaridan keyingi, lekin foiz to’lovlarigacha) bo’lgan foydasi miqdori;
T - soliq stavkasi ( koeffitsientda beriladi);
C.y.b., C.y.o. - aktivlarning yil boshidagi va yil oxiridagi qiymati. Bu ikala miqdor o’rtasidagi farq investitsiya xarajatlari hajmini ko’rsatadi.
ROI ko’rsatkichining qo’llanishi uning hisoblangan darajasini tashkilot uchun standart bo’lgan rentabellilik darajalari bilan solishtirishga asoslangan. Agar bu ko’rsatkich tashkilot tomonidan standart deb qabul qilingan ko’rsatkichdan kata bo’lsa, loyiha ma’qul deb hisoblanadi. Bu ko’rsatkich hozirgacha dunyoning ko’pchilik mamlakatlarida keng qo’llanib kelinishiga quyidagilar sabab:
Birichidan, uni hisoblash oson va diskontlash kabi murakkab hisob-kitoblarni talab etmaydi. Shu bilan birga ayrim shart-sharoitlar mavjud bo’lsa, hisoblangan ROI miqdori IRR miqdoriga juda yaqin bo’ladi. Bu shart-sharoitlar quyidagilardir:
- agar investitsiyalar perpetuitet ko’rinishida yillik pul tushumlarining teng miqdordagi summalari sifatida amalga oshirilsa;
- to’plangan amortizatsiya qo’shimcha mablag’larsiz eskirgan uskunalarni yangilash uchun etarli bo’lsa;
- investitsiyalarni amalga oshirish davrida aylanma kapital miqdorida o’zgarish ro’y bermasa.
Loyihalarni baholashning statik usullari loyiha bo’yicha qo’shimcha ma’lumotlar olish imkonini berishi bilan qadrlidir.
Ikkinchidan, aktsiyadorlik kompaniyalarida bu ko’rsatkich menejerlarni investitsiyalashning aktsiyadorlarni eng ko’p qiziqtiradigan buxgalteriya rentabelligi ko’rsatkichi bilan bog’liq bo’lgan variantlariga yo’naltiradi.
ROI ko’rsatkichi kamchiliklari uning afzalliklari aksini tashkil etadi. Ya’ni bu ko’rsatkich vositasida investitsiya loyihalari taqqoslanganda:
- pulning turli vaqtlarda qiymati bir xil bo’lmasligi e’tiborga olinmaydi;
- loyihalar turlicha muddat xizmat qilishi inkor qilinadi, ya’ni bir xil rentabellikka ega ikki loyihadan biri 5 yil, ikkinchisi 10 yil daromad olishini ta’minlashi bu ko’rsatkichda aks etmaydi.
Shuningdek, investitsiyalarning buxgalteriya rentabelliligi firma boyligining real o’zgarishini xarakterlamasdan, aktsiyadorlar va «chetdagi» boshqa shaxslarning talablariga mos natija olishga qaratilgan.
Ko’rib chiqilgan investitsiya loyihalarini baholashning barcha usullarini birgalikda qo’llashgina loyihalarning samarali yoki samarasiz ekanligi to’g’risida aniq xulosa olish imkonin beradi.

Qisqacha xulosalar

Pul oqimlarining hozirga davrdagi bir birlik oqimi kelgusidagi har qanday bir birlik oqimidan qiymati kattadir.
Investihiya loyihalari samaradorligini baholash uslublari deganda xarajatlarning foydaliligi va qoplanishi nuqtai nazaridan turli ob’ektlarga (loyihalarga, tadbirlarga) investitsiya qilishning maqsadga muvofiqligini aniqlash usullari tushuniladi.
Investitsiyalar samaradorligini aniqlashda, ularning ayrim jihatlarinigina xarakterlaydigan alohida ko’rsatkichlardan foydalanish etarli bo’lmaydi. Shu sababli investitsiya loyihalari samaradorligini baholash uchun bir necha uslublar va ko’rsatkichlar tizimidan foydalaniladi. Investitsiyalar samaradorligini baholashning diskontlashga asoslangan uslublariga sof keltirilgan qiymat, investitsiyalar rentabelligi va ichki foyda me’yorini hisoblash uslublari kiradi. Sof joriy qiymat ko’rsatkichi loyiha amalga oshirilishi natijasida firma boyligi qanchaga ko’payganini xarakterlaydi.
Investitsiya rentabelligi qilingan har bir so’m investitsiyaga qanday darajada foyda olinganligi yoki investor boyligi qanchaga ko’payganini ifodalaydigan ko’rsatkichdir. IRR loyiha bo’yicha investitsiyalardan olingan sof tushumlarning diskontlangan qiymatini investitsiyalarning diskontlangan qiymatiga teng bo’lishini ta’minlovchi koeffitsientdir. IRR - diskont koeffitsientining shunday miqdoriki, bunda NPV 0 ga teng bo’ladi.
Loyiha investitsiyalarini baholashning sodda (statik) uslublariga investitsiyalarning qoplanish davri va buxgalteriya rentabelligini hisoblash uslublari kiradi. Loyihalarni baholashning statik uslublari loyiha bo’yicha qo’shimcha ma’lumotlar olish imkonini beradi. Investitsiya loyihalarini moliyaviy-iqtisodiy baholashning barcha uslublari o’ziga xos afzalliklar hamda kamchiliklarga ega. Shu tufayli ularni birgallikda qo’llabgina investitsiya loyihalarini kompleks baholashimiz mumkin.

Nazorat va muhokama uchun savollar

1. Sof joriy qiymat «uzoq muddatli xarajatlar va uzoq muddatli pul tushumlari» holatida qanday aniqlanadi?
2. Investitsiyalarning rentabelliligi ko’rsatkichi bo’yicha loyihalarning maqbulligi qanday mezonlarga ko’ra aniqlanadi?
3. Ichki foyda me’yori ko’rsatkichining mohiyati nimada?
4. Diskontlashga asoslangan uslublar bo’yicha investitsiyalar samaradorligini aniqlash mezonlarini sanab o’ting.
5. Buxgalteriya rentabelliligi ko’rsatkichi investitsiyalar rentabelliligi ko’rsatkichidan nima bilan farq qiladi?
6. Investitsiyalarni baholashning statik uslublari kamchiligi va afzalliklari nimada?
7.                            n          CFt             n         It
                    NPV q ∑ ----------------  -  ∑ -------------
                               tq1        (1 Q k)t       tq1    (1 Q k)t 
bu formula nimani anglatadi?
8.                        n       CFt
                    PI q   ∑ -------------  G’ I0
                            tq1   (1 Q k)t
bu formula nimani anglatadi?
9.                     n       CFt             n         It
                    PI q ∑ -------------  G’  ∑ -------------
                       tq1    (1 Q k)t        tq1    (1Qk)t
bu formula nimani anglatadi?
10.                  n       CFt
                     0 q ∑ -------------  - I0
                        tq1    (1 Q k)t
bu formula nimani anglatadi?

